Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
-
Satana navamukasa hamyaka 1,000 (1-3)
-
Vaze navakayula naKulishitu myaka 1,000 (4-6)
-
Satana navamukasununa, kaha navamujiha (7-10)
-
Vafu navavasopesela kulutwe lwalitanda litoma (11-15)
20 Jino ngwamwene kangelo mwafuma mwilu nasapi yakuwina wakuzeneka kukuma,+ nalilenge lyalinene mulivoko lyenyi.
2 Akwachile uze chazangombe,+ uze linoka+ wakushikulu, ikiye Liyavolo+ kaha nawa Satana,+ ngocho amukashile hamyaka 1,000.
3 Kaha amumbilile muwina wakuzeneka kukuma,+ asokeleko nakulamika katachikijilo helu, mangana ahonenga kuhungumwisa cheka vaka-mafuchi palanga nomu nayikuma yize myaka 1,000. Kufumaho, navakamukasununa hakatando kakandende.+
4 Ngwamwene matanda, kaha vaze vatwamineho vavahanyine wata wakuyula. Ngwamwene nawa myono yavaze vatapile mwomwo yaunjiho uze vambulwile hali Yesu, nahakuhanjika vyaKalunga. Vaze kavalemesele uze chisuma chipwe chifwanyisa chenyiko, kavatambwile katachikijilo hajiholo javo nahamavoko avoko.+ Vayoyele, vapwile vamyangana nakuyula naKulishitu+ hamyaka 1,000.
5 (Oloze vafu+ vosena vaze vasalileho kavayoyeleko palanga nomu yakumine yize myaka 1,000.) Echi chikiko kusanguka chatete.+
6 Weshowo mwasanguka mukusanguka chatete+ awahilila kaha ajila. Ava vangana kufwa chamuchivali+ kacheshi nangolo hali vakikoko,+ oloze navakapwanga vapilishitu+ jaKalunga naKulishitu, kaha navakapwanga vamyangana nakuyula naikiye hamwe hamyaka 1,000.+
7 Jino omu nayikakuma yize myaka 1,000, Satana navakamukasununa mukamenga,
8 kaha mwakahungumwisa vaka-mafuchi vaze vali kujimbango jiwana jahamavu, eyo, Ngonge naMangonge, nakuvakungulwila hamwe kujita. Kuvula chavo chinapu nge usekeseke wakukalungalwiji.
9 Kaha valitanjikile kumavu kwosena, nakujingilika chilombo chavaka-kujila, nanganda yize vazanga nawa. Oloze mwilu mwafumine kakahya nakuvanongesa.+
10 Kaha Liyavolo uze apwile nakuvahungumwisa vamumbilile muchijiva chakakahya nasulufulu, muze mwapwile uze chisuma+ nakapolofweto wamakuli.+ Kaha vavayanjishilenga musana naufuku haya myaka namyaka.
11 Ngwamwene litanda lyalinene litoma, naUze atwamineho.+ Mavu namelu vyachinyine kumeso enyi,+ kaha kavaviwanyine chekako.
12 Ngwamwene vafu, vamokomoko navava vavalemu, vanemana kulutwe lwalitanda, kaha kwapwile mikanda yize yapwile yakuvungulula. Oloze kwapwile nawa mukanda weka uze wapwile wakuvungulula, ukiko mukanda wakuyoya.+ Vafu vavasopesele havyuma vize vasonekele mumikanda kweseka navilinga vyavo.+
13 Kalungalwiji echele vafu vaze vapwilemo, nakufwa naFuka nawa vyechele vafu vaze vapwilemo, kaha vavasopesele mutu himutu kweseka navilinga vyenyi.+
14 Kaha kufwa naFuka vavimbilile muchijiva chakakahya.+ Echi chijiva chakakahya+ chikiko kufwa chamuchivali.+
15 Kaha nawa, weshowo mutu vazenekele kusoneka mumukanda wakuyoya,+ vamumbilile muze muchijiva chakakahya.+
Share
Share
NEW WORLD TRANSLATION OF THE HOLY SCRIPTURES (2013 REVISION)
Kusoloka 20
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn unk bem_Latn unk bem_Latn unk cjk_Latn unk cjk_Latn cjk_Latn cjk_Latn cjk_Latn cjk_Latn bem_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang cjk_Latn fij_Latn cjk_Latn eng_Latn